b'\n_START_ARTICLE_\nMuvatali II.\n_START_SECTION_\n\xc5\xbdivljenjepis\n_START_PARAGRAPH_\nBil je najstarej\xc5\xa1i sin kralja Mur\xc5\xa1ilija II. in kraljice Gasulavije. Najbolj znan je  kot vladar, ki se je v bitki pri Kade\xc5\xa1u okoli leta 1274 spopadel s faraonom Ramzesom II. Znan je tudi po tem, da je hetitsko prestolnico preselil v Tarhunta\xc5\xa1o, in svojega brata Hatu\xc5\xa1ilija imenoval za guvernerja Hatu\xc5\xa1e. _NEWLINE_Ohranil se je prepis mirovnega sporazuma med njim in Alaksandujem, vladarjem Viluse v zahodni Anatoliji, ki je bila del Arzavske konfederacije._NEWLINE_Egiptologi domnevajo, da je malo pred prihodom Ramzesa II. na egip\xc4\x8danski prestol Muvatali II. dosegel neuraden mirovni sporazum ali soglasje Setija I. okoli Kade\xc5\xa1a, da bi se izognil spopadu z Egiptom za oblast v Siriji. Seti I. je v bistvu odstopil Muvataliju oblast nad Kade\xc5\xa1em, da bi se lahko posvetil egip\xc4\x8danskim notranjim zadevam.'